OSEBNA IZKAZNICA PROJEKTA

|  |  |
| --- | --- |
| Naziv javnega razpisa:  Javni razpis za krepitev zmogljivosti NVO za zagovorništvo in izvajanje javnih storitev 2015-2019 | |
| Predmet in namen javnega razpisa/poziva:  Predmet javnega razpisa je sofinanciranje projektov horizontalne mreže NVO na nacionalni ravni, regionalnih stičišč NVO ter vsebinskih mrež NVO na nacionalni ravni in je razdeljen v tri sklope:  SKLOP 1: Sofinanciranje projekta horizontalne mreže NVO na nacionalni ravni; SKLOP 2: Sofinanciranje projektov regionalnih stičišč NVO;  SKLOP 3: Sofinanciranje projektov vsebinskih mrež NVO na nacionalni ravni.  Namen razpisa je krepitev zmogljivosti NVO za zagovorništvo, za organizacijski razvoj NVO in za izvajanje javnih storitev tj. krepitev čezsektorskega sodelovanja, povezovanja in vzpostavljanja partnerstev z namenom reševanja družbenih izzivov.  V okviru 11. prednostne naložbe Operativnega programa so se nadaljevale in nadgradile storitve podpornega okolja za NVO z namenom dolgoročnega razvoja in učinkovitega sodelovanja nevladnih organizacij pri pripravi in izvajanju javnih politik. | |
| Upravičenec | USTANOVA LOKALNA RAZVOJNA FUNDACIJA ZA POMURJE |
| Spletna stran upravičenca/projekta | [www.lrf-pomurje.si](http://www.lrf-pomurje.si) |
| Projektni partnerji *(če je relevantno)* | / |
| Sklop javnega razpisa | SKLOP 2: Sofinanciranje projektov regionalnih stičišč NVO |
| Naziv projekta | Regionalno stičišče nevladnih organizacij Pomurja 2015-2019 |
| Višina dodeljenih sredstev | 320.000,00 EUR |
| Obdobje izvajanja projekta | 1.11.2015 – 30.9.2019 |
| Doseženi rezultati projekta po specifičnih ciljih:  1. specifični cilj: Okrepiti informiranost, organizacijsko, strokovno in zagovorniško usposobljenost NVO, ki imajo potencial za naslavljanje lokalnih potreb in s tem prispevati k trajnosti NVO in njihovi večji vlogi pri izvajanju javnih politik  Z namenom prispevati k trajnosti NVO in njihovi večji vlogi pri izvajanju javnih storitev smo v okviru projekta izvedli proces identifikacije NVO s potencialom za zadovoljevanje neustrezno naslovljenih potreb v izbranih lokalnih okoljih, in sicer v UE Murska Sobota, EU Lendava, UE Gornja Radgona in UE Ljutomer. V procesu je bilo identificiranih skupno 20 NVO, ki so bile vključene v Program krepitve NVO s potencialom. NVO-jem s potencialom smo nudili svetovanje in mentorstvo v skupni vrednosti 700 ur.  NVO smo redno obveščali preko e-novic, e-časopisov in FB objav in jih na ta način informirali o aktualnih dogodkih, novicah, zakonodajnih spremembah, pobudah, usposabljanjih in izobraževanjih ter podpornih storitvah RSNOP. V času trajanja projekta je bilo pripravljenih čez 100 e-novic in 30 e-časopisov, NVO je bilo poslanih 137 ciljnih informacij, ki so bile prilagojene specifikam delovanja NVO, potrebam in njihovim interesom.  Baza prejemnikov šteje 475 NVO, ki so vključeni v mrežo nevladnih organizacij Pomurja, in vključenim nudi odprt dostop do kontaktnih podatkov za lažje sodelovanje med samimi organizacijami, prav tako pa vsem vpisanim v mrežo omogoča redno obveščanje o aktualnih informacijah.  S ciljem povečanja stopnje organizacijskega in strokovnega razvoja ter povečanja usposobljenosti za | |

|  |
| --- |
| zagovorništvo izbranih NVO s potencialom smo organizirali (ali NVO napotili na) 34 delavnic, usposabljanj, seminarjev ali konferenc.  2. specifični cilj: Prispevati k večji vlogi NVO pri oblikovanju lokalnih/regionalnih politik  V sodelovanju z lokalnimi NVO smo identificirali nenaslovljene in neustrezno naslovljene potrebe v izbranih lokalnih skupnostih in skupaj z njimi pripravili priporočila in potrebne ukrepe. Nudili smo strokovno, tehnično in medijsko podporo različnim pobudam NVO za spremembo predpisov na lokalni in regionalni ravni. V sodelovanju z NVO smo pripravljali usklajene podlage/pobude za spremembo zakonodaje oz. predpisov, ki urejajo delovanje NVO na lokalni/regionalni ravni, pripravljali predloge strateških dokumentov za razvoj NVO na lokalni/regionalni ravni ter izvajali zagovorniške akcije.  Na različne načine smo lokalne NVO spodbujali za aktivno vključitev v pripravo strategij, predlogov in predpisov posameznih občin, ki zadevajo področja delovanja NVO, v pripravo letnih programov posameznih področjih in nasploh načrtovanje politik, med katerimi izpostavljamo:   * Priporočila k Strategiji razvoja občine Gornja Radgona; * Pobuda za sofinanciranje socialnega podjetništva v Mestni občini Murska Sobota; * Izvedba zagovorniške akcije na področju reševanja problematike v zvezi z bioplinarno v Lendavi; * Priporočila k Javnemu razpisu za spodbujanje kmetijstva, malega gospodarstva in podjetništva v Občini Lendava v letu 2017; * Pobuda za vključitev predstavnikov NVO in mladih v projektni svet EPK Lendava; * Primerjava in analiza javnih razpisov za sofinanciranje javnih kulturnih programov v občini Lendava s priporočili in predlogi; * Pobuda za vključitev predstavnikov NVO v projektno skupino za Paviljon (Expano) Murska Sobota; * Priporočila k Letnemu programu športa za leto 2019 v občini Cankova.     3. specifični cilj: Okrepiti čezsektorsko povezovanje in sodelovanje za reševanje lokalnih potreb (npr. na področju izobraževanja, usposabljanja, zdravja, zaposlovanja, varstva okolja/narave, urejanje prostora, socialnih storitev, dostopnosti kulturnih dobrin, ipd.)  V okviru Regionalnega stičišča nevladnih organizacij smo spodbujali k vzpostavljanju partnerstev NVO s potencialnimi lokalnimi in regionalnimi institucijami, mediji, gospodarskimi partnerji in drugimi akterji, pomembnimi za zadovoljitev ugotovljenih lokalnih potreb in doseganja sprememb javnih politik, vključno glede reševanja problematike mladih. V okviru navedenega smo tako oblikovali različna partnerstva za pripravo rešitev za identificirane potrebe v okolju, in sicer:   * Vzpostavitev čezsektorskega partnerstva »Aktivno preživljanje dopustniških počitnic v Pomurju« * Vzpostavitev Lokalnega partnerstva za mlade; * Projekt povezovanja »Pomurski turistični vrtiljak«; * Partnerstvo za pripravo regijskega izvedbenega načrta za socialno varstvo; * Vzpostavitev čezsektorskega partnerstva v okviru dobrodelne akcije zbiranja šolskih potrebščin Podari zvezek; * Čezsektorsko partnerstvo v okviru kampanje EU projekt, moj projekt (čezsektorsko partnerstvo razvojnih organizacij z namenom promocije EU skladov); - Plavčkov festival; * UNICEFove Varne točke v Mestni občini Murska Sobota.     4. Okrepiti vlogo regionalnega stičišča z namenom izboljšanja položaja ter pogojev za delovanje  NVO (v odnosu do občin, kjer so sedeži upravnih enot, do regionalnih razvojnih agencij, ipd.)    Eden izmed specifičnih ciljev projekta je bil tudi krepitev vloge regionalnega stičišča kot akterja in spodbujevalca zagovorništva za izboljšanje položaja ter pogojev za delovanje NVO. V okviru navedenega smo skupaj z CNVOS in regionalnimi stičišči pripravili priročnik »Financiranje nevladnih organizacij na lokalni ravni: Priročnik o izvajanju občinskih razpisov. Priročnik je bil zasnovan kot pomoč slovenskim občinam pri izvajanju javnih razpisov za sofinanciranje projektov in programov nevladnih organizacij. Sodelovali smo pri skupni akciji regijskih stičišč Šola za župane: za več dialoga med kandidati na lokalnih volitvah. Akcija je bila pripravljena z namenom vključevanja predlogov, pobud in potreb s strani nevladnih organizacij in zainteresirane javnosti v politične programe kandidatov na lokalnih volitvah 2018. |
| Delujemo kot zagovornik nevladnih organizacij v Pomurski regiji (in širše). Spodbujamo vključevanje nevladnih v različne procese odločanja na lokalni, regijski in tudi na nacionalni ravni. Tako imamo predstavnika v Razvojni kohezijski regiji Vzhodna Slovenija, predstavnico NVO in podpredsednico v Razvojnem svetu pomurske regije, predstavnika NVO v Nacionalnem odboru za transnacionalne in med regionalne programe sodelovanja 2014-2020, predstavnika NVO v monitoring komiteju čezmejnega programa sodelovanja Slovenija – Madžarska, do leta 2019 pa smo imeli predstavnika v Svetu Vlade RS za razvoj prostovoljstva, prostovoljskih in nevladnih organizacij. V letu 2017 je najvišji organ regije (Razvojni svet pomurske regije) LRF za Pomurje podelil regijski mandat/pooblastilo kot regionalni organizaciji za podporo delovanju NVO. Prav tako imamo z vsemi območnimi razvojnimi agencijami podpisane memorandume o sodelovanju in vključevanju NVO, v septembru 2019 smo podpisali memorandum o sodelovanju tudi z dvema lokalno akcijskima skupinama.  Izvajali smo okrepljen dialog z regionalnimi razvojnimi agencijami ter drugimi relevantnimi akterji glede regionalne politike. Tako smo v sodelovanju z CNVOS in drugimi stičišči sistematično spremljali izvajanje Lokalnega razvoja , ki ga vodi skupnost (CLLD). Hkrati imamo svojega predstavnika v organih LAS Goričko 2020, LAS Pri dobrih ljudeh 2020 in LAS Prlekija. Skupaj z drugimi RS NVO in CNVOS smo dali pobude na MKGP za spremembo določil Uredbe CLLD, ki zavirajo prijavo majhnim organizacijam kot so NVO (Smernice financiranja manjših NVO).    5. specifični cilj: Okrepiti usposobljenost koordinatorja regionalnega stičišča za organizacijski razvoj in s tem prispevati k njegovi trajnosti, stabilnosti in usposobljenosti za zagotavljanje storitev predvsem za NVO s potencialom    Z namenom krepitve organizacijske usposobljenosti, večje stabilnosti in zagotavljanja višje stopnje trajnosti regionalnega stičišča smo se zaposleni RSNOP usposabljali na različnih področjih organizacijskega in strokovnega razvoja ter za kvalitetno izvajanje zagovorniških akcij (pridobivanje sredstev/priprava projektov, komunikacija in komunikacijske strategije, spremljanje in vrednotenje, strateško načrtovanje aktivnosti, izvajanje procesa evalvacije, PR akademija- socialna omrežja, napredni trening facilitatorskih veščin, Zakon o NVO, poslovno moderiranje, usklajeno delovanje in obdelava osebnih podatkov v skladu z GDPR).  Z namenom povečane usposobljenosti regionalnega stičišča za trajnostni razvoj in za nudenje relevantnih storitev NVO smo v okviru projekt razvili 4 nove storitve za NVO, in sicer:   * Prijazno računovodstvo * Evalvacija projektov * Nadgradnja podpore pri pripravi projektov * Nadgradnja svetovanja pri ustanovitvi nevladnih organizacij |